এদিন রিট আবেদনকারীর পক্ষের আইনজীবী ও অ্যামিকাস কিউরিদের মতামতের পরিপ্রেক্ষিতে জবাব দেয়ার জন্য শুনানির শুরুতে বক্তব্য রাখেন অতিরিক্ত অ্যাটর্নি জেনারেল মুরাদ রেজা। তিনি বলেন, কথা ছিল ষোড়শ সংশোধনী আসার সঙ্গে একটা আইন প্রবর্তন করা হবে এবং সেই আইনে নির্ধারিত হবে কিভাবে বিচারপতিদের অসদাচরণ বা অক্ষমতার ব্যাপারে অনুসন্ধান করা হবে এবং এটা নির্ধারণ করা হবে। সে আইনই যেহেতু আসেনি, এমতাবস্থায় এ আইনকে হাইকোর্টের অসাংবিধানিক ঘোষণা করাটাই সঠিক ছিল না। অর্থাৎ এ মামলাই ছিল প্রিম্যাচিউর। আইন আসেইনি, তার আগেই কিভাবে বুঝল পুরো ব্যাপারটাই অসাংবিধানিক?